Document ID: /roh_data/filtered/fineweb-2-filterrobots_roh.jsonl.gz/9408

Las autoritads svizras online
Suenter la sepultura ston vegnir prendidas bleras mesiras organisatoricas. Consultai nossa glista da controlla, per che Vus n'emblidias nagut. Per dumondas davart il mortori sco tal, consultai per plaschair nossa glista da controlla "Mortori fin sepultura".
Liquidar ils bains matrimonials: avant che reparter l'ierta, vegnan las valurs da facultad ch'èn vegnidas purtadas en la lètg u cumpradas durant la lètg (mobiglias, immobiglias, daners, vaglias) ed ils debits repartids sin ils dus conjugals.
Dependentamain da l'ultim lieu da domicil da la persuna defuncta variescha l'andament da la repartiziun d'ierta e l'autoritad ch'è cumpetenta per quai. Las autoritads dal chantun da domicil, en il qual la persuna defuncta era annunziada, As infurmeschan davart la cumpetenza e davart ils andaments.
Las adressas dals differents uffizis chattais Vus en ils documents da la persuna defuncta. Agiuntai a la communicaziun ina copia dal document d'attestaziun da mort. Quel survegnis Vus tar l'uffizi da stadi civil.